CELEX: E2016P0012
Language: hr
Date: 2016-09-20 00:00:00
Title: Postupak protiv Nadzornog tijela EFTA-e koji je 20. rujna 2016. pokrenulo društvo Marine Harvest ASA (Predmet E-12/16)

15.12.2016   
            
            
               HR
            
            
               Službeni list Europske unije
            
            
               C 467/25
            
         Postupak protiv Nadzornog tijela EFTA-e koji je 20. rujna 2016. pokrenulo društvo Marine Harvest ASA
   (Predmet E-12/16)
   (2016/C 467/12)
   Postupak protiv Nadzornog tijela EFTA-e koji je 20. rujna 2016. pred Sudom EFTA-e pokrenulo društvo Marine Harvest ASA, koje zastupaju odvjetnik Torben Foss i odvjetnik Kjetil Raknerud iz odvjetničkog ureda Advokatfirmaet PricewaterhouseCoopers, Sandviksbodene 2 A, P.O. Box 3984 Sandviken, NO-5835 Bergen.
   Tužitelj od Suda EFTA-e zahtijeva da utvrdi:
   
               1.
            
            
               Odluka Nadzornog tijela EFTA-e u predmetu br. 79116 od 27. srpnja 2016. temelji se na pogrešnom tumačenju relevantnih izvora prava te je stoga ništava.
            
         
               2.
            
            
               Na temelju članka 4. stavka 1. Protokola 9. Sporazuma o EGP-u Nadzorno tijelo EFTA-e doista ima ovlasti i obvezu nadzirati državne potpore sektoru ribarstva i stoga je obvezno procijeniti tvrdnje podnositelja zahtjeva iz službene pritužbe uložene 2. svibnja 2016.
            
         
               3.
            
            
               Nadzorno tijelo EFTA-e snosi troškove postupka.
            
         
      Pravna pozadina i činjenična osnova te navedeni razlozi:
   
   
               —
            
            
               Tužitelj traži poništenje odluke Nadzornog tijela EFTA-e od 27. srpnja 2016. u predmetu 79116.
            
         
               —
            
            
               Marine Harvest tvrdi da ESA ima potrebne ovlasti da preispita jesu li potpore za proizvodnju i stavljanje na tržište proizvodâ ribarstva i akvakulture u skladu sa sporazumom o EGP-u te da provede nadzor u skladu s člankom 62. EGP-a, usp. Protokol 26. uz Sporazum o EGP-u i da je na temelju tog članka obvezan obavljati takav nadzor.
            
         
               —
            
            
               Bitan je element tumačenje Protokola 26. uz Sporazum kojim su utvrđene ovlasti Nadzornog tijela EFTA-e, ali u kojem se ne upućuje posebno na ribarstvo i akvakulturu. Prema odluci tog tijela, gore navedeni popis treba se smatrati konačnim.
            
         
               —
            
            
               Podnositelj zahtjeva ocjenjuje da se tim tumačenjem Protokolu 26. dodaje značenje za koje nema temelja u ciljevima i osnovnim odredbama Sporazuma, nabrojenima u samom Protokolu.